Այսօր առավոտյան աշխատանքային այցով Ռուսաստանի մայրաքաղաք Մոսկվա է մեկնել ՀՀ վարչապետ Տիգրան Սարգսյանի գլխավորած պատվիրակությունը՝ մասնակցելու երկու երկրների միջկառավարական տնտեսական հանձնաժողովի համանախագահների հերթական հանդիպմանը։ Ինչպես հայտնում է Tert.am-ի թղթակիցը Մոսկվայից, այցի շրջանակներում այս պահի դրությամբ արդեն իսկ կայացել է հանդիպում ՌԴ ԿԲ նախագահ Սերգեյ Իգնատևի հետ։ Նախատեսվում են հանդիպումներ նաև ՌԴ Տրանսպորտի նախարար Իգոր Լևիտինի, իսկ այնուհետև Ռուսաստանի հայ գործարարների հետ։